《湖上闲居友人适至》
清代·秦道然

昔人感离群，吾亦念吾友。片帆湖上来，扁舟系堤柳。

呼童扫三径，欣欣竞奔走。清言味道腴，庶慰别来久。

相期在千载，聚散亦何有。结契不同方，合并亦非偶。

载歌《伐木》章，真气满户牖。

作者简介：（1658—1747）江苏无锡人，字雒生。秦松龄子。康熙四十八年进士，官礼科给事中。坐事系狱十四年，乾隆初得释。有《困知私记》、《明儒学录》、《泉南山人存稿》。